**ROMÂNIA**

**CONSILIUL LOCAL AL MUNICIPIULUI BRAŞOV**

**POLIŢIA LOCALĂ BRAŞOV**

Str. N. Bălcescu nr. 62-64 Braşov 500019 Tel 0368/004179, fax.0368/457012, **0268.954**

Operator de date înregistrat la A.N.S.P.D.C.P. sub nr.11523/2009

**Compartiment Relații Publice Nr. înregistrare: 17989/07.05.2025**

**Comunicat de presă**

**Misiune cu zâmbetul pe buze**

Pe 7 mai, elevii clasei pregătitoare E de la Școala Gimnazială Nr. 11 Brașov au avut parte de o lecție specială. Polițiștii locali din cadrul Serviciului Circulație Rutieră au răspuns cu bucurie invitației de a le povesti celor mici despre meseria lor.

Copiii au fost extrem de curioși și atenți, învățând și cum să fie pietoni responsabili si să folosească bicicleta, trotineta sau skateboard-ul în siguranță.

La final, surpriza a fost pe măsură: fiecare copil a primit o diplomă și o caschetuță de „polițist local în devenire” – pe mărimea lor și, mai ales, pe placul lor!

Zâmbete, învățătură și multă voie bună– o zi de neuitat pentru cei 27 de copii și pentru colegii noștri de la Serviciul Circulație Rutieră.